devébhyo ha vaí vāco ráso 'bhíjito 'pacikramiṣā́ṃ cakāra sá imā́meva párāṅátyasisr̥psadiyaṃ vai vāktásyā eṣa ráso yadóṣadhayo yadvánaspátayastámeténa sā́mnāpnuvantsá enānāptò 'bhyā́vartata tásmādasyā́mūrdhvā óṣadhayo jā́yanta ūrdhvā vánaspátayastátho evaìtébhya etádvāco ráso 'bhíjitó 'pacikramiṣati sá imā́meva párāṅátisisr̥psatīyaṃ vai vāktásyā eṣa ráso yadóṣadhayo yadvánaspátayastámeténa sā́mnāpnuvanti sá enānāptò 'bhyā́vartate tásmādasyā́mūrdhvā óṣadhayo jā́yanta ūrdhvā vánaspátayaḥ